Kim J. Herrmann, lektor, ph.d., Center for Undervisning og Læring, Aarhus Universitet.

Kim J. Herrmann er lektor på Center for Undervisning og Læring. Hans interesseområde er blandt andet studerendes læringsstrategier, samspillet mellem undervisere og studerende, samt kvantitative metoders anvendelse i uddannelsesforskningen. Kim er desuden ansvarshavende redaktør for Dansk Universitetspædagogisk Tidsskrift og medforfatter til bogen *Effektiv holdundervisning – en håndbog for nye undervisere på universitetsniveau*.

Anna Bager-Elsborg, ph.d., postdoc, Center for Undervisning og Læring, Aarhus Universitet

Anna Bager-Elsborg er postdoc ved Center for Undervisning og Læring og beskæftiger sig med learning analytics og eksamen. Derudover forsker hun i betydningen af fagdisciplin og kontekst for undervisningspraksisser på universitetet. Sideløbende har hun været medansvarlig for studiemiljøundersøgelserne ved Aarhus Universitet i årene 2007-2017. Hun er medforfatter til bogen *Effektiv holdundervisning – en håndbog for nye undervisere på universitetsniveau*.